《次韵季直小疾初愈见寄》
宋代·喻良能

暌违才一日，怀想似三秋。
忽得五字句，真成百不忧。
荷花要同赋，竹径拟清游。
明夜月华满，杖藜能过不。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。